Бурнымі апладысментамі гледачы сустракалі гаспадароў сцэны - навучэнцаў Уздзенскага ліцэя. Яны прадставілі тэатралізаваную пастаноўку пад назвай "І ўсё пра тую вясну ўбачыў я ў сне…", у якой паспрабавалі адлюстраваць старонкі Вялікай Айчыннай вайны вачамі сучаснай моладзі. У якасці выканцаў галоўных роляў выступілі: Муратаў Мурат (15 гр), Удавічэнка Мікалай (71 гр), Лятун Валянціна(550гр). На "ўра" ўспрынялі гледачы і выступленне старшага майстра Леаніда Казіміравіча Бэсмана, які выйшаў на сцэну з музычнымі кампазіцыямі "Мой родны кут" і "Маладосць мая". Шквал апладысментаў заслужылі Занько Кацярына і Матвейчук Інна, якія выканалі песню ваенных гадоў "Ў зямлянцы". Спадабаліся гасцям таксама вакальныя нумары Бадуна Аляксандра і Цітко Юліі, а харэаграфічны нумар "Пра тую вясну", у выкананні Прайс Маргарыты, Аніскавец Валерыі, Паршыннай Ганны і Качарскай Валерыі, нікога не пакінуў абыякавым.